Euroopa Liidu Teataja L 240 , 07/09/2002 Lk 0063 - 0064



Komisjoni otsus, 5. september 2002, millega sätestatakse ühenduse dekoratiivtaimede paljundusmaterjali võrdluskatsete kord vastavalt nõukogu direktiivile 98/56/EÜ (teatavaks tehtud numbri K(2002) 3300 all) (EMPs kohaldatav tekst) (2002/744/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. juuli 1998. aasta direktiivi 98/56/EÜ dekoratiivtaimede paljundusmaterjali turustamise kohta, [1] eriti selle artikli 14 lõikeid 2 ja 4, ning arvestades järgmist: (1) Direktiiviga 98/56/EÜ nähakse ette ühenduse paljundusmaterjali võrdluskatsete jaoks komisjoni poolt kehtestatav kord. (2) Vähemalt teatavate valitud taimede puhul tuleks tagada katsetega hõlmatavate valimite piisav esindatus. (3) Liikmesriigid peaksid ühenduse võrdluskatsetes osalema, kui nende territooriumil toodetakse või turustatakse asjaomaste taimede seemneid, et teha nende katsete põhjal nõuetekohased järeldused. (4) Katsete läbiviimiseks vajaliku tehnilise korra on kehtestanud alaline dekoratiivtaimede paljundusmaterjali komitee. (5) 2002. aastal koristatud paljundusmaterjalidega tuleks ühenduse võrdluskatsed läbi viia aastatel 2002–2005 ning samuti tuleks sätestada kõnealuste katsete üksikasjad. (6) Üle ühe aasta kestvate ühenduse võrdluskatsete puhul peaks pärast esimest aastat läbiviidavad katsete osad vajalike assigneeringute olemasolu korral heaks kiitma komisjon ilma alalise dekoratiivtaimede paljundusmaterjali komiteega konsulteerimata. (7) Käesoleva otsusega ettenähtud meetmed on kooskõlas dekoratiivtaimede paljundusmaterjali alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Ühenduse võrdluskatsed lisas loetletud paljundusmaterjaliga viiakse läbi aastatel 2002–2005. 2002. ja 2003. aasta katsete maksimumkulud sätestatakse lisas. Katsete üksikasjad on sätestatud lisas. Artikkel 2 Ühenduse võrdluskatsetes osalevad kõik liikmesriigid, kuna lisas loetletud taimede seemneid ja paljundusmaterjali toodetakse või turustatakse tavaliselt nende territooriumil. Artikkel 3 Sõltuvalt eelarvevahendite olemasolust võib komisjon teha otsuse lisas sätestatud katsete jätkamise kohta aastatel 2004–2005. Sel viisil jätkatud katse maksimumkulud ei ületa lisas täpsustatud summat. Artikkel 4 Käesolev otsus on adresseeritud liikmesriikidele. Brüssel, 5. september 2002 Komisjoni nimel komisjoni liige David Byrne [1] EÜT L 226, 13.8.1998, lk 16. -------------------------------------------------- LISA 2002. aastal läbiviidavad katsed Liik | Vastutav asutus | Hinnatavad tingimused | Proovide arv | Maksumus (eurodes) | Lillesibulad (Narcissus) | BKD Lisse (NL) | Sordiehtsus ja -puhtus (välikatse) ning taimetervis (laboratoorne katse) | 80 | 42800 | Üldmaksumus | 42800 | 2003. aastal läbiviidavad katsed Liik | Vastutav asutus | Hinnatavad tingimused | Proovide arv | Maksumus (eurodes) | Seemnest paljundatud dekoratiivtaimed Petunia, Lobelia Lathirus | NAKT Roelofarendsveen (NL) | Sordiehtsus ja -puhtus (välikatse) Seemne väline kvaliteet (laboratoorne katse) | 80 | 37000 | Lillesibulad (Narcissus) | BKD Lisse (NL) | Sordiehtsus ja -puhtus (välikatse) ning taimetervis (laboratoorne katse) | 80 | 21400 | Dekoratiivtaimed Chamaecyparis Ligustrum vulgare Euphorbia fulgens | NAKT Roelofarendsveen (NL) | Sordiehtsus ja -puhtus | 40 | 12400 | Taimetervis (välikatse) | 40 | Taimetervis (laboratoorne katse) | 20 | Taimetervis (välikatse) | 70800 | Liik | Vastutav asutus | Hinnatavad tingimused | Proovide arv | Maksumus | Dekoratiivtaimed Chamaecyparis Ligustrum vulgare Euphorbia fulgens | NAKT Roelofarendsveen (NL) | Sordiehtsus ja -puhtus | 40 | 3700 | Taimetervis (välikatse) | 40 | Taimetervis (laboratoorne katse) | 20 | Lillesibulad (Narcissus) | BKD Lisse (NL) | Sordiehtsus ja -puhtus (välikatse) ning taimetervis (laboratoorne katse) | 80 | 21400 | Üldmaksumus | 25100 | Liik | Vastutav asutus | Hinnatavad tingimused | Proovide arv | Maksumus (eurodes) | Dekoratiivtaimed Chamaecyparis Ligustrum vulgare Euphorbia fulgens | NAKT Roelofarendsveen (NL) | Sordiehtsus ja -puhtus | 40 | 33600 | Taimetervis (välikatse) | 40 | Taimetervis (laboratoorne katse) | 20 | Üldmaksumus | 33600 | --------------------------------------------------